**Προκήρυξη 9 θέσεων για εργασιακή εμπειρία σε προγραμματισμό υπολογιστών και ανάπτυξη λογισμικού στο πλαίσιο του έργου APPly**

Η παρούσα πρόσκληση αφορά στην επιλογή τελειόφοιτων σπουδαστών ή αποφοίτων του Προπτυχιακού Προγράμματος Σπουδών και του Μεταπτυχιακού Προγράμματος Σπουδών σε Πληροφορική του Τμήματος Πληροφορικής, για το ερευνητικό πρόγραμμα APPly.

Το πρόγραμμα APPly απευθύνεται σε τελειόφοιτους σπουδαστές ή αποφοίτους (έως 1 έτος μετά την αποφοίτηση) του Προπτυχιακού Προγράμματος Σπουδών και του Μεταπτυχιακού Προγράμματος Σπουδών σε Πληροφορική του Τμήματος Πληροφορικής, οι οποίοι επιθυμούν να μεταβούν και να διαμείνουν στη Λισαβόνα για τρεις μήνες προκειμένου να αποκτήσουν εργασιακή εμπειρία σε προγραμματισμό υπολογιστών και ανάπτυξη λογισμικού, στην εταιρεία PDM&FC (www.pdmfc.com/).

Στο πρόγραμμα APPly μπορούν να συμμετάσχουν ενδιαφερόμενοι οι οποίοι πληρούν τις παρακάτω προϋποθέσεις:

* Είναι τελειόφοιτοι ή έχουν ολοκληρώσει τις προπτυχιακές σπουδές τους το πολύ πριν 1 έτος από την αίτησή τους και κατέχουν Προπτυχιακό Δίπλωμα με συνολικό βαθμό τουλάχιστον 6/10, και
* Κατέχουν βαθμό τουλάχιστον 7/10 στα μαθήματα ‘Εισαγωγή στον Προγραμματισμό’, ‘Προγραμματισμός Υπολογιστών’, ‘Αντικειμενοστραφής Προγραμματισμός’, ‘Αλγόριθμοι’ και ‘Τεχνολογία Λογισμικού’ του προπτυχιακού προγράμματος σπουδών

Επίσης μπορούν αν συμμετέχουν ενδιαφερόμενοι, οι οποίοι πληρούν τις παρακάτω προϋποθέσεις:

* Έχουν ολοκληρώσει τις μεταπτυχιακές σπουδές τους το πολύ πριν 1 έτος και κατέχουν Μεταπτυχιακό Δίπλωμα σε Πληροφορική με βαθμό τουλάχιστον 6/10, και
* Κατέχουν Μεταπτυχιακό Δίπλωμα σε Πληροφορική με βαθμό τουλάχιστον 7/10 στα μαθήματα Προγραμματισμός Σημασιολογικού Ιστού, Διαχείριση Λειτουργικών Συστημάτων, Προχωρημένα Θέματα σε Βάσεις και Δομές Δεδομένων

Οι ενδιαφερόμενοι που πληρούν τις προϋποθέσεις μπορούν να καταθέσουν αίτηση προς την Επιστημονική Υπεύθυνη κα. Αγγελική Τσώχου ([atsohou@ionio.gr](mailto:atsohou@ionio.gr)) από 15 Μαΐου 2018 έως 31 Ιουνίου 2018. Η αίτηση πρέπει να περιλαμβάνει:

1. Βιογραφικό Σημείωμα σε αγγλική γλώσσα,
2. Δήλωση σκοπού και κινήτρων σε αγγλική γλώσσα,
3. Δύο (2) τουλάχιστον συστατικές επιστολές σε σφραγισμένο φάκελο,
4. Αντίγραφο αστυνομικής ταυτότητας ή διαβατηρίου,
5. Έντυπη αίτηση υποψηφιότητας με στοιχεία επικοινωνίας και χρονικό διάστημα πρόθεση εκτέλεσης της παραμονής στην Λισαβόνα,
6. Αντίγραφο αναλυτική βαθμολογίας

Η διαδικασία επιλογής περιλαμβάνει αξιολόγηση της αίτησης και συνέντευξη σε αγγλική γλώσσα.

Για περισσότερες πληροφορίες παρακαλείστε να μελετήσετε το κείμενο APPly Info for Applicants.